ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΜΗΧΑΝΟΚΙΝΗΤΩΝ ΟΧΗΜΑΤΩΝ

ΚΑΙ ΤΡΟΧΑΙΑΣ ΚΙΝΗΣΕΩΣ ΝΟΜΟΥΣ ΤΟΥ 1972 ΕΩΣ (ΑΡ. 2) ΤΟΥ 2020

Η Βουλή των Αντιπροσώπων ψηφίζει ως ακολούθως:

|  |  |  |  |
| --- | --- | --- | --- |
| Συνοπτικός  τίτλος.  86 του 1972  37 του 1974  58 του 1976  20 του 1978  64 του 1978  72 του 1981  83 του 1983  75 του 1984  72 του 1985  134 του 1989  152 του 1991  241 του 1991  44(Ι) του 1992  5(Ι) του 1993  28(Ι) του 1993  49(Ι) του 1994  5(Ι) του 1996  45(Ι) του 1996  95(Ι) του 1996  56(Ι) του 1998  1(Ι) του 1999  18(Ι) του 1999  66(Ι) του 1999  117(Ι) του 1999  61(Ι) του 2000  80(Ι) του 2000  81(Ι) του 2000  110(Ι) του 2000  38(Ι) του 2001  98(Ι) του 2001  20(Ι) του 2002  237(Ι) του 2002  146(Ι) του 2003  174(Ι) του 2003  243(Ι) του 2004  255(Ι) του 2004  270(Ι) του 2004  153(Ι) του 2005  6(Ι) του 2006  71(Ι) του 2006  145(I) του 2006  107(Ι) του 2007  5(Ι) του 2008  102(Ι) του 2008  113(I) του 2009  5(I) του 2010  8(Ι) του 2010  93(Ι) του 2011  109(Ι) του 2012  166(Ι) του 2012  100(Ι) του 2013  1(Ι) του 2014  11(Ι) του 2014  121(I) του 2014  143(I) του 2014  172(Ι) του 2014  189(Ι) του 2014  10(Ι) του 2015  24(Ι) του 2015  29(Ι) του 2015  1(Ι) του 2016  12(Ι) του 2016  14(Ι) του 2016  103(Ι) του 2017  8(Ι) του 2018  93(Ι) του 2018  154(I) του 2018  47(Ι) του 2019  61(Ι) του 2019  146(Ι) του 2019  105(I) του 2020  129(I) του 2020. | 1. Ο παρών Νόμος θα αναφέρεται ως ο περί Μηχανοκινήτων Οχημάτων και Τροχαίας Κινήσεως (Τροποποιητικός) Νόμος του 2023 και θα διαβάζεται μαζί με τους περί Μηχανοκινήτων Οχημάτων και Τροχαίας Κινήσεως Νόμους του 1972 έως (Αρ. 2) του 2020 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Μηχανοκινήτων Οχημάτων και Τροχαίας Κινήσεως Νόμοι του 1972 έως 2023. | | |
|  |  | | |
| Τροποποίηση του βασικού νόμου με την προσθήκη  του νέου  άρθρου 30. | 2. Ο βασικός νόμος τροποποιείται με την προσθήκη, αμέσως μετά το άρθρο 29, του ακόλουθου νέου άρθρου: | | |
|  |  |  | |
|  |  | «Ειδική διάταξη  για απαγόρευση οδήγησης μηχανοκίνητου οχήματος το οποίο έχει υποστεί μη επιτρεπόμενη μετατροπή κατά τρόπο ώστε να προκαλεί ηχορύπανση, οχληρία και ρύπανση της ατμόσφαιρας  από τις μη ελεγχόμενες εκπομπές  ρύπων στην ατμόσφαιρα. | 30.-(1) Απαγορεύεται η οδήγηση μηχανοκίνητου οχήματος το οποίο έχει υποστεί αλλαγή ή μετατροπή κατά τρόπο ώστε τα εκπεμπόμενα από τη μηχανή αέρια να διαφεύγουν στην ατμόσφαιρα χωρίς ή πριν να διέλθουν από σιγαστήρα ή θάλαμο διαστολής ή άλλης συσκευής κατάλληλης και επαρκούς για τη μείωση του θορύβου ή της έντασης του ήχου ή από το οποίο έχει αφαιρεθεί ο καταλυτικός μετατροπέας ή/και το φίλτρο σωματιδίων αιθάλης πετρελαίου στο σύστημα εξαγωγής καυσαερίων ή οποιοδήποτε εξάρτημα συναφές ή συνδεδεμένο με τον καταλυτικό μετατροπέα που έχει υποστεί μη επιτρεπόμενη μετατροπή με αποτέλεσμα αυτή να είναι θορυβώδης πέραν των ορίων εκπομπής ήχου του κατασκευαστή του ή του ανώτατου επιτρεπόμενου ορίου θορύβου που καθορίζεται δυνάμει των προνοιών της δεύτερης επιφύλαξης της παραγράφου (17) του Κανονισμού 50 των περί Μηχανοκινήτων Οχημάτων και Τροχαίας Κινήσεως Κανονισμών. |
|  |  |  |  |
|  |  | 108(Ι) του 2010. | (2) Μέλος της Αστυνομίας ή Επόπτης ο οποίος ορίζεται δυνάμει των διατάξεων του άρθρου 3 του περί των Εποπτών Οδικών Μεταφορών (Εξουσίες και Ευθύνες) Νόμου ή άλλο εξουσιοδοτημένο δυνάμει νόμου πρόσωπο, το οποίο διαπιστώνει ότι πρόσωπο οδηγεί μηχανοκίνητο όχημα κατά παράβαση των διατάξεων του εδαφίου (1) δύναται να καλέσει με διπλοσυστημένη επιστολή ή με παράδοση επιστολής επί τόπου, τον ιδιοκτήτη ή τον οδηγό ή άλλο πρόσωπο το οποίο έχει την ευθύνη, τον έλεγχο ή κατοχή του μηχανοκίνητου οχήματος, το σύστημα εξαγωγής καυσαερίων του οποίου έχει υποστεί μη επιτρεπόμενη μετατροπή, για να το ακινητοποιήσει ή μεριμνήσει να το ακινητοποιήσει και να το μεταφέρει, εντός εύλογου χρονικού διαστήματος, καθοριζομένου στην πιο πάνω αναφερόμενη επιστολή, σε κατάλληλο κατά την κρίση του Εφόρου χώρο ή σε αδειοδοτημένο ιδιωτικό κέντρο τεχνικού ελέγχου οχημάτων επιλογής του ιδιοκτήτη του μηχανοκίνητου οχήματος, προκειμένου αυτό να τύχει επιθεώρησης. |
|  |  |  |  |
|  |  |  | (3) Σε περίπτωση κατά την οποία ο ιδιοκτήτης ή ο έχων την ευθύνη, τον έλεγχο ή την κατοχή μηχανοκίνητου οχήματος το οποίο έχει υποστεί την προβλεπόμενη στο εδάφιο (1) αλλαγή ή μετατροπή αρνείται ή παραλείπει να το ακινητοποιήσει άμεσα ή να το μεταφέρει στον προβλεπόμενο στο εδάφιο (2) υποδειχθέντα χώρο εντός εύλογου χρονικού διαστήματος ως αναγράφεται στην επιστολή, το όχημα δύναται να μεταφερθεί από μέλος της Αστυνομίας ή Επόπτη ή από άλλο εξουσιοδοτημένο από αυτούς πρόσωπο, σε κατάλληλο κατά την κρίση του Εφόρου χώρο. |
|  |  |  |  |
|  |  |  | (4) Σε περίπτωση κατά την οποία αποδειχθεί κατά την επιθεώρηση οχήματος ότι αυτό έχει υποστεί αλλαγή ή μετατροπή, όπως αυτή περιγράφεται στις διατάξεις του εδαφίου (1), ο ιδιοκτήτης ή ο έχων την ευθύνη, τον έλεγχο ή την κατοχή του μηχανοκίνητου οχήματος το επαναφέρει στην κατάσταση την οποία το μηχανοκίνητο όχημα είχε πριν από τη μετατροπή ή την αφαίρεση του καταλυτικού μετατροπέα ή και του φίλτρου σωματιδίων αιθάλης πετρελαίου, αναλόγως της περιστάσεως και στη μηχανική κατάσταση την οποία προβλέπουν οι διατάξεις του παρόντος Νόμου και οι πρόνοιες των δυνάμει αυτού εκδιδόμενων Κανονισμών. |
|  |  |  |  |
|  |  |  | (5) Το Πιστοποιητικό Καταλληλότητας και η Άδεια Κυκλοφορίας οχήματος το οποίο έχει υποστεί αλλαγή ή μετατροπή, όπως αυτή περιγράφεται στις διατάξεις του εδαφίου (1) αναστέλλονται και το όχημα απαγορεύεται να οδηγείται μέχρι αυτό να επανέλθει στην κατάσταση στην οποία ευρισκόταν πριν τη μη επιτρεπόμενη μετατροπή ή τροποποίηση της μηχανής ή την αφαίρεση του καταλυτικού μετατροπέα ή/και του φίλτρου σωματιδίων αιθάλης πετρελαίου, αναλόγως της περίπτωσης, και στη μηχανική κατάσταση την οποία προβλέπουν οι διατάξεις του παρόντος Νόμου και οι πρόνοιες των δυνάμει αυτού εκδιδόμενων Κανονισμών και να παρουσιαστεί και ελεγχθεί επιτυχώς από τον Έφορο. |
|  |  |  |  |
|  |  |  | (6) Σε περίπτωση κατά την οποία όχημα έχει υποστεί μη επιτρεπόμενες μετατροπές και δεν φέρει αριθμούς εγγραφής, η Αστυνομία δύναται να το κατάσχει, δυνάμει των προνοιών των περί Μηχανοκινήτων Οχημάτων και Τροχαίας Κινήσεως Κανονισμών. |
|  |  |  |  |
|  |  |  | (7)(α) Πρόσωπο το οποίο οδηγεί μηχανοκίνητο όχημα κατά παράβαση των διατάξεων του εδαφίου (1) είναι ένοχο αδικήματος και, σε περίπτωση καταδίκης του, υπόκειται σε χρηματική ποινή που δεν υπερβαίνει τα χίλια ευρώ (€1.000). |
|  |  |  |  |
|  |  |  | (β) Πρόσωπο το οποίο εμποδίζει μέλος της Αστυνομίας ή Επόπτη ή άλλο εξουσιοδοτημένο δυνάμει νόμου πρόσωπο να ασκήσουν τις χορηγούμενες δυνάμει των διατάξεων των εδαφίων (2) και (3) εξουσίες ή αρνείται ή παραλείπει να εκτελέσει τις οδηγίες που αναγράφονται στην αναφερόμενη στο εδάφιο (2) επιστολή σε σχέση με τη μετακίνηση οχήματος, είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει το ένα (1) έτος ή σε χρηματική ποινή που δεν υπερβαίνει τις τρεις χιλιάδες ευρώ (€3.000) ή και στις δύο αυτές ποινές. |
|  |  |  |  |
|  |  |  | (γ) Πρόσωπο το οποίο οδηγεί μηχανοκίνητο όχημα κατά παράβαση των διατάξεων των εδαφίων (4) και (5) ή ο ιδιοκτήτης ή ο κάτοχος του μηχανοκίνητου οχήματος, είναι ένοχο αδικήματος και, σε περίπτωση καταδίκης του, υπόκειται σε ποινή φυλάκισης που δεν υπερβαίνει τα δύο (2) έτη ή σε χρηματική ποινή που δεν υπερβαίνει τις έξι χιλιάδες ευρώ (€6.000) ή και στις δύο αυτές ποινές.». |

Αρ. Φακ.: 23.02.062.198-2021

Π. Κλείτου/ΓΧ

ΜΙ